**PÉCS ÉS KÖRNYÉKE SZOCIÁLIS ALAPSZOLGÁLTATÁSI ÉS**

**GYERMEKJÓLÉTI ALAPELLÁTÁSI KÖZPONT ÉS CSALÁDI BÖLCSŐDE HÁLÓZAT**

**KUCKÓ CSALÁDI BÖLCSŐDE**



2017. Szakmai Program

Szakmai Program

Tartalom:

1. A Családi Bölcsőde adatai
2. Az ellátandó csoport és terület jellemzője
3. A szolgáltatás célja, feladata alapelvei
4. Együttműködés a szolgáltatáson belül és a tágabb környezettel
5. Személyi feltételek
6. Tárgyi feltételek
7. A feladatellátás szakmai tartalma, módja, a biztosított szolgáltatások formái, köre, rendszeresség, a gondozási, nevelési, fejlesztési feladatok
8. Alaptevékenységen kívüli kiegészítő szolgáltatás
9. Az ellátás igénybevételének módja
10. A Családi Bölcsőde szolgáltatásról szóló tájékoztatás
11. Az igénybe vevők és a személyes gondoskodást végző személyek jogainak védelmével kapcsolatos szabályok
12. A folyamatos szakmai felkészítés módja, formái
13. A Családi Bölcsőde hálózat működése
14. A hálózati működés szakmai alapelvei, tartalma
15. A hálózati koordinátor feladatai

Mellékletek:

* A megállapodások tervezete (Gyvt.32.§.)
1. **Családi Bölcsőde adatai**

**Családi Bölcsőde neve: Pécs és Környéke Szociális Alapszolgáltatási és Gyermekjóléti Alapellátási Központ és**

**Családi Bölcsőde Hálózat Kuckó Családi**

**Bölcsőde**

**Címe: 7675 Bakonya, Petőfi S. u. 2.**

**Nyitva tartás: H-P: 8.00 órától – 16.00 óráig**

**Ellátási terület: Pécsi Többcélú Agglomerációs Társulás közigazgatási területe**

**Férőhelyszám: 6 fő**

**Szolgáltatást nyújtó személy: Kustra Józsefné**

**Tanúsítvány száma, szerzés ideje: 12-CSN/46-1, Pécs, 2012.12.15.**

**Telefon: 06/30-505-1430**

**E-mail: kuckocsn@gmail.com**

**Weblap: www.pkszak.hu**

**Helyettes személy: Kristófné Wirth Anita**

**Fenntartó neve: Pécsi Többcélú Agglomerációs Társulás**

**Székhely: 7621 Pécs Széchenyi tér.1**

**Képviselője: Pfeffer József**

**Honlap: www.pecsikisterseg.hu**

**E-mail: iroda@pecsikisterseg.hu**

**Telefonszám: 72/533-837**

**Szakmai program készítőjének neve: Kustra Józsefné**

**Szakmai program érvényességi ideje: 1 év**

**A szakmai program készítésének dátuma: 2017.11.30.**

**Hálózat esetén+**

**Hálózat neve: Pécs és Környéke Szociális**

 **Alapszolgáltatási és Gyermekjóléti**

 **Alapellátási Központ és Családi**

**Bölcsőde Hálózat**

**Hálózat székhelye: 7621 Pécs Rákóczi u. 1.**

**Hálózat működési területe: Pécsi Többcélú Agglomerációs Társulás**

 **Közigazgatási Területe**

**Hálózati koordinátor: Vitéz Nikoletta**

**Hálózati koordinátor címe: 7621 Pécs Rákóczi u.1.**

**Telefon: 36/305708239**

**Hálózati koordinátor e-mail címe:** **ptktcsana@gmail.com**

**2.Ellátandó célcsoport és az ellátandó terület jellemzői**

Bakonya Pécstől 13 km-re a Nyugat-Mecsekben, a Jakab-hegy lábánál fekvő, közel 400 fős lakosságával a megye kistelepülései közé sorolható. A község infrastrukturális ellátottsága a közelmúlt erőfeszítéseinek köszönhetően kiemelkedő. Bakonya vonzerejét a táj, a települése rendezettsége, a közszolgáltatások jó minősége és gazdasága jelenti. Az itt élők számára igyekszünk szolgáltatásainkat bővíteni, minőségét javítani. A helyi közösség éli az elődök által teremtett hagyományokat, őrzi, továbbörökíti a település meglévő értékeit.

Bakonyának értékes helytörténeti gyűjteménye van. Az épület, melyben helyet kaptak a bútorok, eszközök a népi építészet jegyeit hordozza. Az elmúlt évben megtörtént az épület belső felújítása, az eszközök, berendezések karbantartása, katalogizálása, tematikus elhelyezése. Az épülethez tartozó pajta ebben az évben újult meg, melyben a régi mesterségekhez kapcsolódó szerszámok, tárgyak kerültek kiállításra. A pajta egyik sarkában a helyi roma nemzetiség által összegyűjtött használati tárgyak kerültek elhelyezésre. A településen még ma is erős a bányász öntudat, felelősség, közösségi szellem. Ennek jegyében készíttettük el a Helytörténeti gyűjtemény udvarán Vanyúr István szobrászművész alkotásaként egy uránbányászt, ábrázoló szobrunkat. A bányásznap minden évben a térség egyik fő rendezvénye. Az ünnepségen közel 200 bányász vesz részt.

A régi általános iskola épületében – mely funkcióváltozással jelenleg idősek napközbeni ellátását biztosítja – további átalakítással, 2013. év elejétől Családi Bölcsőde került kialakításra, mely kezdetben 5 fő, 2016 novemberétől pedig 6 fő kisgyermek ellátását tudja helyben biztosítani. A közelben lévő településen, Kővágószőlősön, csak óvoda és iskola található.

A Családi Bölcsődénk 20 hetestől-3 éves korig lát el gyermekeket.

**3.A Családi Bölcsőde szolgáltatás célja, feladata, alapelvei**

A Családi Bölcsődénk beindításával jelentősen javult a helyi társadalom a lakosok megelégedettsége és javult az itt élők esélyegyenlősége a gyermekek napközbeni ellátását biztosító szolgáltatáshoz való hozzáférés terén.

Családi Bölcsődénk 20 hetes kortól 3 éves korig fogadja a gyermekeket. Minden korosztályban követjük a gyermek egyéni fejlődési ritmusát, és a megfelelő környezet kialakításával segítjük azt. Fejlesztésüket a mindennapos gondozás és nevelés során igyekszünk dalokkal, mondókákkal, kézműves foglalkozásokkal színesíteni.

A KUCKÓ Családi Bölcsőde hasonlít egy gyermekközpontú sokgyermekes családhoz, ahol meleg, szeretetteljes légkörben, személyre szóló, differenciált bánásmóddal járulunk hozzá a gyermekek, személyiségének kibontakozásához. A Családi Bölcsődében minden kisgyermeket egyénileg kezelünk; a kis gyermeklétszám lehetővé teszi, hogy a gyermekek személyes bánásmódban részesüljenek.

Fontos számunkra, hogy a kisgyermekek, amikor a Családi Bölcsődébe járást megkezdik, ne sérüljenek a szülőtől való elválás által, ezért kiemelten törekszünk a beszoktatás fokozatosságra, Így nagy hangsúlyt fektetünk a család és szokásai megismerésére. Megtehetjük ezt ideális helyzetünkből kifolyólag, hiszen a faluban élő családokat valamennyire már ismerjük, és sokszor találkozunk a kisgyermekes anyukákkal.

Családi Bölcsődénket minden tekintetben a természet-központúság jellemzi. Valljuk, hogy a környezettudatos magatartás kialakítását egészen kicsi korban kell elkezdeni. Rendszeres természeti sétáink, kirándulásaink által a kisgyermekeknek alkalmuk van megismerkedni a minket körülvevő növény- és állatvilággal, és úgy gondoljuk, hogy aki ismeri a természetet, az meg is szereti, és aki szereti, az óvni, védeni fogja, valamint célszerű már ebben a fogékony korban megismertetni velük a településen található műemlékeket, értékeket.

**Az alapelvek** tekintetében a következő, - a Bölcsődei nevelés-gondozás Országos Alapprogramjában maghatározott alapelveket vesszük figyelembe:

**A család rendszerelméletű megközelítése**

A család rendszerszemléletű megközelítése értelmében a bölcsődei nevelésben elsődleges szempont a család működésének megismerése, megértése. A rendszerszemlélet lényege, olyan komplex látásmód alkalmazása, amely nem csak a kisgyermeket, hanem a családot is kiindulópontnak tekinti. Az interakciós mintákat a kisgyermek visszatükrözi, ezáltal képet kaphatunk a család erősségeiről és gyengeségeiről. Az erősségek hangsúlyozása által a szakember hozzájárulhat a család életminőségének javításához.

**A koragyermekkori intervenciós szemlélet befogadása**

A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. A bölcsődei ellátást nyújtó intézmény, szolgáltató funkcióját tekintve alkalmas színtér a koragyermekkori intervenció szemléletének alkalmazására. Ennek értelmében a szolgáltatást nyújtó személy feladata az esetlegesen felmerülő fejlődésbeli lemaradások, megtorpanások felismerése és jelzése.

**A családi nevelés elsődleges tisztelete**

A kisgyermek nevelése a család joga és kötelessége. A bölcsődei ellátást nyújtó intézmény, szolgáltató a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Mindezek értelmében fontos a szülők számára lehetővé tenni a tevékeny, különböző szinteken és módokon megvalósuló bekapcsolódást a bölcsődei ellátást nyújtó intézmény, szolgáltató életébe.

**A kisgyermeki személyiség tisztelete**

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, bánásmód illeti meg.

A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával. Figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására.

**A kisgyermeknevelő személyiségének meghatározó szerepe**

A bölcsődei nevelésben a korosztály életkori sajátosságaiból adódóan meghatározó a kisgyermeknevelő szerepe, aki személyiségén keresztül hat a kisgyermekre és a családra. A feladatok színvonalas megvalósítására megfelelő szakmai kompetenciával és identitással, kellő önismerettel, magas szintű társas készségekkel bíró szakember képes. Ebből adódóan a kisgyermeknevelő felelős a szakmai tudása szinten tartásáért, gyarapításáért, szakmai kompetenciái fejlesztéséért.

 **A biztonság és a stabilitás megteremtése**

A kisgyermek egyéni igényeitől függő bölcsődei ellátást nyújtó intézménybe, szolgáltatóhoz történő beszoktatásra, adaptációs időszakra úgy tekintünk, mint a kisgyermek elveszett biztonságának újrateremtésére.

A kisgyermek személyi és tárgyi környezetének állandósága (csoport- és helyállandóság) növeli az érzelmi biztonságot, alapul szolgál a tájékozódáshoz, a jó szokások kialakulásához.

A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét.

A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is.

**Fokozatosság megvalósítása**

A fokozatosságnak a bölcsődei nevelés minden területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.

**Egyéni bánásmód érvényesítése**

A kisgyermek fejlődéséhez alapvető feltétel a kisgyermeknevelő elfogadó, empatikus, hiteles nevelői magatartása. A bölcsődei nevelésben figyelembe kell venni a kisgyermek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. A fejlődés ütemét mindig magához a gyermekhez viszonyítva kell megítélni. Minden új fejlődési állomásnak kiindulópontja maga a gyermek. Ezért fontos, hogy a bölcsődei ellátást nyújtó intézménybe, szolgáltatóhoz járó kisgyermekek mindegyike egyéni szükségleteihez igazodó mértékben részesüljön érzelmi biztonságot nyújtó gondoskodásban és támogatásban.

**Gondozási helyzetek kiemelt jelentősége**

A gondozási helyzetek a kisgyermeknevelő és a kisgyermek interakciójának bensőséges, intim helyzetei.

A gondozási helyzetek megvalósulása során a nevelésnek és a gondozásnak elválaszthatatlan egységet kell alkotnia. A gondozás minden helyzetében nevelés folyik, a nevelés helyzetei, lehetőségei nem korlátozódhatnak a gondozási helyzetekre. A fiziológiás szükségletek kielégítése megteremti a magasabb rendű szükségletek kielégítésének feltételeit. A professzionális gondozás, hozzájárul a személyes kapcsolatok, pozitív alakulásához és a nevelési feladatok megvalósulásának egyik kiemelt színtere.

**A gyermeki kompetenciakésztetés támogatása**

A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. Biztosítani kell annak a lehetőségét, hogy a kisgyermek a játékon, a gondozási helyzeteken és egyéb tevékenységeken keresztül ismeretekhez, élményekhez, tapasztalatokhoz jusson, átélhesse a spontán tanulás örömét, megerősödjön benne a világ megismerésének vágya. Kíváncsiságának fenntartásával, pozitív visszajelzések biztosításával segíteni kell önálló kezdeményezéseit, megteremtve ez által az egész életen át tartó tanulás igényének, folyamatának biztos alapjait.

**4.Együttműködés a szolgáltatáson belül és a tágabb környezettel**

Családi Bölcsődénk a helyi önkormányzattal jó viszonyt ápol. Polgármesterünk és képviselő testületünk támogató tevékenységről tesz bizonyságot. Sok dologban a segítségünkre vannak.

A védőnővel partneri viszonyt ápolunk, aki időközönként meglátogat minket és beszélgetünk a hozzánk járó gyermekek egészségi állapotáról. A szülőkkel napi személyes kapcsolatban vagyunk. Telefonon és e-mailben is értekezni tudunk. Ügyelünk arra, hogy a szülő tudomása nélkül nem kérünk információt a gyermekről. Ezek az együttműködések első sorban a szolgáltatás hatékonyabbá tételét, illetve a szülősegítő szolgáltatások célját szolgálhatják, kiemelt figyelmet fordítva a Gyvt. 17. § - ban meghatározott jelzőrendszeri feladatok megvalósítására.

Kapcsolatot tartunk a Gyermekjóléti Szolgálat munkatársával, jelzése alapján férőhelyet próbálunk biztosítani a hátrányos helyzetben lévő gyermekek számára.

A hatóságokkal is együtt működünk (pl.: módszertani intézettel, szakértőkkel), és a hálózat többi Családi Bölcsődéjével jó viszonyt tartunk fent. Koordinátorunkkal havi szinten személyesen találkozunk, illetve telefonon és e-mailben napi kapcsolatban állunk.

 **5. Személyi feltételek**

Kustra Józsefné, a KUCKÓ Családi Bölcsőde vezetőjeként, rendelkezem a munkakör betöltéséhez szükséges Családi Bölcsőde vezetéséhez szükséges tanúsítvánnyal, amit 2012. december 15.-én végeztem el Pécsett. Két gyermekem van, így teljesen természetes számomra egy sokgyermekes nagycsalád gyermekeinek spontán történő nevelése, fejlesztése, szeretetteljes irányítása és gondozása.

Segítő személy, az 5 főt meghaladó gyermeklétszám esetén, megbízási szerződéssel foglalkoztatott.

Mindketten elkötelezettek vagyunk a kisgyermekek nevelésével kapcsolatban, igyekszünk megfelelő szakmai műveltséggel, hivatástudattal végezni munkánkat.

A hálózat állandó helyettese 8 órában foglalkoztatott. Családi Bölcsőde működtetői tanfolyamát 2012 decemberében végezte el. Egyéb végzettségei: művelődésszervező. Munkája során énekzenei képzettségét, valamint hangszeres tudását jól tudja kamatoztatni.

 **6. Tárgyi feltételek**

„A Pécsi Többcélú Kistérségi Társulás a DDOP-3.1.3/D-11 pályázatban, a Pécsi Kistérségben működő Családi Bölcsőde hálózatának fejlesztését szeretné megvalósítani. A Pécsi Kistérségi illetékességi területén, Bakonya településen Családi Bölcsőde kialakítását terveztük. A meglévő épület déli épületrészében a használaton kívüli tornaszoba helyiségben lett kialakítva a Családi Bölcsőde. Az épület bejárata akadálymentesítésre került. Az épületrészben található egy előtér, egy közlekedő, egy foglalkoztató, egy mozgáskorlátozott és személyzeti WC, egy öltöző, egy mosdó-pelenkázó, egy gyermek fürdő-WC és egy teakonyha.

Az épületben működik az Idősek klubja is, ahol az idősek napközbeni ellátását végzik, a bejárat velük közös. A berendezés teljesen új, amelyet a pályázatból finanszíroztunk, a korosztálynak és a jogszabályokban megfelelő bútorok kerültek a Családi Bölcsődébe. Ezek jól tisztán tarhatók és fertőtleníthetők. A szobán belül megfelelő méretű székek és asztalok kerültek elhelyezésre, a játékokat nyitott polcokon helyeztük el. A helyiségben elkerített játszóhelyet, pihenősarkot alakítottunk ki, amelyet jól rögzített faráccsal választottunk el a szoba többi részétől. Az öltözőben jelekkel ellátott szekrények, öltözőpad található, innen nyílik a pelenkázó és a mosdóhelyiségek. Az előtérből lehet a melegítőkonyhába, a mozgássérült WC-be és a foglalkoztató szobába menni. A szoba felszerelése, a bútorok és a játékok megfelelnek az előírásoknak. A játékkészlet összeállításánál figyelembe vettük a csoport létszámát, fejlettségét, érdeklődését. Szobai játékok közt megtalálható mozgásfejlesztő játékok, utánzó és szerepjáték kellékek, konstruáló és építő játékok. Babák, állatfigurák, a finommozgást fejlesztő játékok, gondolkodást, emlékezetet fejlesztő játékok, életkornak megfelelő képes mese könyvek.

1. **A feladatellátás szakmai tartalma, módja, a biztosított szolgáltatások formái, köre, rendszeressége, a gondozási, nevelési, fejlesztési feladatok**
2. A gyermek beszoktatása a Családi Bölcsődébe

A Családi Bölcsődében a beszoktatás a legtöbb esetben könnyen zajlik, mivel az ide érkező gyermekek számára nem ismeretlen a környezet, így folyamatos és gördülékenyebb a beszoktatás. A kicsi gyermekek beszoktatásakor még nagyon intenzíven hatnak az édesanya érzelmei. Ezért törekednünk kell arra, hogy, lassan, fokozatosan szakadjon el egymástól anya és gyermeke. Az első héten napi 1-2 órát tölt el a szülő és a gyermeke együtt a Családi Bölcsődében. Ez alatt az idő alatt a gyerek és szülei megismerik a Családi Bölcsőde szokásait, és mi is megismerjük a kisgyermeket. Ilyenkor elmondjuk, mi is a Családi Bölcsőde napirendje. A második héten az anya már rövidebb időre egyedül hagyja a gyermeket, ilyenkor mindig megbeszéljük a gyermekkel, hogy az anya kis idő múlva újra itt lesz vele. A fokozatosság nagyon fontos ilyenkor. A harmadik héten már akkor tekinthetjük sikeresnek a „beszoktatást” ha a kisgyermek már sírás nélkül válik el az anyától. A nagyobb gyermekek beszoktatása már könnyebben történik, mivel már óvódás korosztályúak.

1. A gyermekek napirendje

A Családi Bölcsődénk napirendje biztosítja a kisgyermekek számára az állandóságot növeli a kiszámíthatóságot és a biztonságérzetet, segíti megérteni a dolgok sorrendjét. A napirendnél figyelembe kell venni a gyermekek fejlettségét, egyéni szükségleteiket, a gyerekek vérmérsékletét. A kicsi gyermekeknél áttekinthető rendszer kell, így biztosítva a gyermekek belső nyugalmát. A nagy gyermekeknél is figyelembe kell venni az igényeket (pl.: alvási szokások). Az évszakok váltakozásánál is figyelni kell a napirend kialakítására. Télen kevesebb időt töltünk kint a levegőn, nyáron szinte egész nap kint vagyunk.

Általános érvényű napirend:

**Napirend**

8.00. – 8.15 Érkezés, Szobai játéktevékenység, Reggeli előtt kézmosás

8.15 – 8.45 Reggeli

8.45-9.45 szabad játék a szobába

9.45 –10.00 tízórai

10.00 –11.00 játék az udvaron, szükség szerint WC használat

11.00 –11.30 bemenet az udvarról, gondozási tevékenység, fürdőszoba használat

11.30-12.00 Ebédelés

12.00-12.10 Szájöblítés

12.10-14.30 Csendes pihenő

14-30-15.00 Ébredési sorrendben öltözködés, fürdőszoba használat

15.00-15.30 Uzsonna

* + 1. időjárástól függően udvari játék, távozás
1. Szobatisztaságra nevelés, WC használat

A pelenkás gyermeket minden étkezés előtt, illetve szükség szerint tesszük tisztába. A szobatisztaságra nevelés menetét az otthon kialakult, vagy kialakulóban lévő szokásokat figyelembe vesszük és a családi nevelést kiegészítve pozitívan támogatjuk, a gyermekeket.

1. Mosakodás

A Családi Bölcsődébe járó gyermek napirendjében minden étkezés előtt, pelenkázáshoz, bili-vagy WC-használathoz és játékhoz kötötten szerepel a kézmosás, valójában azonban erre többször kerül sor, az adott szituációtól és az egyéni szükségletektől függően.

1. Öltözködés

Az öltözködésre is mindig biztosítunk megfelelő helyet és időt a gyermekek számára. A kisebbeket - a gyermek közreműködését kérve és elfogadva - mi öltöztetjük fel. Semmiképpen nem sürgetjük őket, hiszen a begyakorláshoz sok idő kell, de gyakori dicsérettel ösztönözzük őket a sikerre.

1. Alvás, pihenés

A kisebb gyermekek egészséges életmódjának fontos része a napközbeni pihenés, alvás. Nyugodt, csendes légkört teremtve biztosítjuk, az életkoruknak és egyéni alvásigényeiknek megfelelő pihenést. Külön fekhelyet és délutáni alvási lehetőséget biztosítunk.

1. Levegőzés

Az egészséges csecsemő és kisgyermek számára a szabad levegőn való tartózkodás éppen olyan fontos, mint a megfelelő táplálék. A levegőzés időpontját, mértékét a gyermekeink igényeinek, az évszaknak és az időjárási viszonyoknak megfelelően alakítjuk. Ha az időjárás nem kedvező, akkor gyakori szellőztetéssel igyekszünk megoldani a levegőztetést.

1. Étkezés

A gyermekek táplálása az életkori sajátosságaiknak és egyéni igényeiknek megfelelően történik. A napirendünk lehetővé teszi, hogy minden gyermek nyugodt körülmények között étkezhessen. Új ételek, ízek bevezetésénél először mindig csak kis mennyiséggel kínáljuk a gyermeket és csak akkor adunk neki többet, ha szívesen fogadja. Fokozza a gyermekek étvágyát, ha nem sürgetjük őket, és  az étkezések jó hangulatban zajlanak. Az étkezés közben szerzett tapasztalatok a gyermek tudását gyarapítják.

1. Játék és tanulás

A játék és a mozgás a kisgyermekkor legfontosabb és legfejlesztőbb örömszerző tevékenysége, amely segíti a gyermekeket a világ megismerésében és elfogadásban, elősegíti a testi, értelmi, érzelmi, szociális fejlődésüket és az egészséges életmód kialakítását.

A játékos mozgásfejlesztés kiemelten fontos tevékenység, általa erősödik a gyermek izomzata, állóképessége, valamint elősegíti az egyensúlyérzék, mozgásügyesség fejlődését, a nagy és finommozgások, térirányok megismerését is, amely kulcsfontosságú az iskolai tanulás során.

Kézügyesség fejlesztés: rajzolunk, festünk, ujjal festünk, gyurmázunk, összeillesztünk. Ezekkel, a tevékenységekkel fejlesztjük a fantáziát, a gondolkodást, a szépérzéket. A sikerélmények nagyon építő jellegűek tudnak lenni, ezzel is fejlesztjük a gyerek én képét.

1. Ünnepek

Az ünnepek széppé, színessé teszik az életet, segítenek a meglévő hagyományok megőrzésében és az újak kialakulásában. A hagyományos ünnepek, közé tartozik a Karácsony, a Mikulás, az Anyák napja és a Gyermek nap. A Családi Bölcsődenk nagy előkészületekkel és érzelmi ráhangolással járul hozzá ezekhez a családi ünnepek hangulatához.

1. A Családi Bölcsőde helyszínén kívüli programok

Családi Bölcsőde helyszínén kívüli programot csak a szülő előzetes írásbeli engedélyével, segítő részvételével szervezünk. Költségeit a szülőnek kell megfizetni. Ezek a programok nem kötelezőek.

 **8. Alaptevékenységen kívüli kiegészítő szolgáltatás**

Családi Bölcsődénkbe a szabad férőhelytől függően, a nyitva tartartási időn belül, időszakos gyermek felügyeletet is ellátunk. A szülő elfoglaltsága idejére, gyermekek részére, akár néhány órás felügyeletet is tudunk biztosítani. A szülő és a Szolgáltató között létrejött megállapodás alapján. A szolgáltatás óradíjas, minden megkezdett óra egész órának számít.

Étkezést igény szerint külön díjazás ellenében biztosítjuk. A befizetésről az intézmény nyugtát ad. Ezzel segítjük azokat az édesanyákat is, akik így dolgaikat intézni tudják, tudván, hogy gyermekeik jó helyen vannak.

 **9. Az ellátás igénybevételének módja**

A szolgáltatás igénybevétele önkéntes. Az érdeklődőknek megmutatjuk családi bölcsődénket, miközben személyesen tájékoztatjuk őket a szolgáltatásunkról. Tájékoztatást kapnak a szülők a házirendről, az igénybe vehető szolgáltatásokról, a fizetendő térítési díj összegéről, és megállapításának módjáról, szabályairól, illetve a panaszkezelésről.

Az érdeklődők tájékoztatást kérhetnek személyesen, telefonon, e-mail-ben és fenntartónknál.

*A felvételhez szükséges dokumentáció*: kérelem, nyilatkozat, gyermekre vonatkozó információk, hozzájáruló nyilatkozat (gyermek elviteléről), jövedelemnyilatkozat, nyilatkozat térítési díj megfizetéséről, nyilatkozat (tájékoztatásról), megszüntető nyilatkozat, térítési díj adatlap.

A szolgáltatás igénybe vételéhez az intézménnyel kötött megállapodás szükséges, mely tartalmazza a Gyvt. szerint kötelező elemeket és a szolgáltatással kapcsolatos egyéb jogokat és kötelezettségeket.

**10.A Családi Bölcsőde szolgáltatásról szóló tájékoztatás**

A Családi Bölcsődét több helyen is reklámozzuk, hogy értesüljenek az elérhetőségeinkről, feltételekről (szórólap, újság, más weboldalakon, védőnő, gyermekorvos, óvoda, bölcsőde értesítése és reklámanyag elhelyezése). Nagyon bevált nálunk a régi időket idéző, a szájhagyomány útján terjedő hírek.

**HÁZIREND**

**Az ellátott gyermekek köre**

1)      A Családi Bölcsőde, 20 hetes - 3 éves korú gyermekeket fogad a szülővel, vagy törvényes képviselővel kötött megállapodás alapján.

2)       A gyermek felvételét a szülő az ellátást nyújtó, illetve a Családi Bölcsőde hálózat koordinátoránál kérheti. Az ellátást nyújtó és a szülő megállapodást köt az ellátás kezdetéről és várható időtartamáról, a fizetendő térítési díjról valamint megszüntetésének módjáról.

**Gyermeklétszám**

3)      A gyermeklétszám maximum 7 fő lehet.

**Nyitvatartási idő**

4)      A Családi Bölcsőde rendes nyilvántartási ideje munkanapokon 7.30 órától 16.00 óráig tart.

5)     A helyettesítés megszervezéséről a Családi Bölcsőde hálózat koordinátora gondoskodik.

**Étkeztetés, az ellátás költségei**

6)      A Családi Bölcsődében az étkezésért, gondozásért térítési díjat kell fizetni, melyet a megállapodási szerződésben szereplő határidőig kell befizetni. A Családi Bölcsődében napi 4x-i étkezést biztosítunk a gyermek számára. Az étkezést akkor tudjuk lemondani, ha a szülő előző nap 8.30-ig jelzi a Családi Bölcsőde munkatársának. Betegség esetén a szülő az aznapi ebédet hazaviheti.

 **Napirend**

7)      Az ellátást nyújtó rugalmas napirendet alakít ki, mely gondozási tevékenységekből, ismeretek bővítéséből, játékból áll, a gyermekek életkori sajátosságainak és képességeiknek figyelembevételével. Gondozótevékenysége során harmonikus légkört, balesetmentes, esztétikus környezetet biztosít a gyermekek számára.

**Együttműködés a szülőkkel**

8)   Az ellátást nyújtó gondozó tevékenysége során folyamatosan együttműködik a szülőkkel vagy törvényes képviselővel.

 9)   A szolgáltatással kapcsolatban felmerülő bármilyen probléma vagy konfliktus keletkezésének észlelése esetén, a szülő elsősorban, az ellátást nyújtó személlyel kezeli a panaszt, problémát. Amennyiben nem tudják a problémát megoldani, akkor köteles a szolgáltatást nyújtó személy, jelezni a Családi Bölcsőde hálózat koordinátorának, aki részt vesz a kompromisszum-kereső folyamatban.

10)  A szülő vagy törvényes képviselő panaszával a Családi Bölcsőde hálózat koordinátorához illetve a működtető intézmény vezetőjéhez is fordulhat, aki a panaszt kivizsgálja és tájékoztatást ad a panasz orvoslásának más lehetséges módjáról.

11) A Családi Bölcsődénkben érdekképviseleti fórum működik. A fórum a hozzá benyújtott panaszokat megvizsgálja és 15 napon belül tájékoztatást ad.

12)   Az ellátást nyújtó ellenkező megállapodás hiányában csak a megállapodást kötőnek adhatja át az ellátott gyermeket. Amennyiben a szülő, vagy törvényes képviselő más személyt is megjelöl erre, köteles azt írásban rögzíteni. Ennek hiányában - váratlan akadály esetén - legalább telefonon köteles értesíteni az ellátást végzőt, ki viheti el gyermekét.

13)   Az ellátást nyújtó csak a megállapodásban megjelölt gyermek részére nyújthat szolgáltatást.

**Egészségügyi ellátás, betegség, balesetvédelem**

14) A gondozás megkezdése előtt a gyermek orvosi igazolását – mely szerint egészséges, közösségbe mehet és megkapta az életkorának megfelelő védőoltásokat – a szülő bemutatja.

15)   A szülő, vagy törvényes képviselő a gyermek betegségét - mivel erre az időszakra nem veszi igénybe az ellátást - legkésőbb tárgynap 8.30 óráig köteles az ellátást nyújtónak jelezni.

16)   Lázas (37.5 C felett), fertőző beteg gyermeket nem fogad a Családi Bölcsőde. Amennyiben a gyermek, napközben belázasodik, az ellátást nyújtó a szülőt vagy törvényes képviselőt értesíti. A szülő vagy törvényes képviselő a gyermeket az értesítéstől számított lehető leghamarabb köteles haza vinni.

17)   Az ellátást nyújtó a gyermeknek, napközben gyógyszert nem adhat be,- kivéve lázcsillapítót – illetve csak abban az esetben, ha a szülő írásban nyilatkozik arról, hogy a gyermeke rendszeresen gyógyszert szed – pl.: allergia ellen.

18)   Az ellátás helyszínén az ellátást nyújtó a balesetvédelmi szabályok és feltételek betartását biztosítja. Baleset- és tűzveszélyes tárgyakat tilos a napközi területére bevinni. Személyes tárgyakért felelősséget nem vállalunk.

19) A Családi Bölcsőde teljes területén tilos a dohányzás.

**A gyermek megismerésének eszközei, az ellátás minőségének biztosítása**

20)   A szülő vállalja, hogy együttműködik a gyermek megismerését szolgáló kérdőív kitöltésében és az időközben bekövetkezett változások regisztrálásában. A kérdőívben rögzített információk csak összefoglalják, de nem helyettesíthetik a gyermek gondozásához elengedhetetlen, személyesen megbeszélt gondozási szempontokat.

21)   A szülő vagy törvényes képviselő hozzájárul, hogy az ellátás során a gyermek fejlődésének dokumentálására, belső használatra gyermekéről fénykép- és videofelvételek készüljenek.

A napközi közös programjairól készült kép- és hanganyagok az internet „Családi Bölcsőde” oldalára felkerüljenek. Amennyiben a szülő nem járul hozzá, írásban nyilatkozik erről.

**Egyéb rendelkezések**

22)   A Házirend előző pontjaiban megfogalmazott szabályok figyelmen kívül hagyásával és/vagy a szolgáltatást nyújtó személlyel, a hálózat koordinátorával és intézményvezetővel történő egyeztetést követően sem történik változás az igénybevevő részéről, akkor ez a szolgáltatásra kötött megállapodás felbontásával járhat. A megállapodás felbontásáról ezekben az esetekben a működtető intézmény vezetője dönt.

23)   A Családi Bölcsőde gondozója a szülővel vagy törvényes képviselővel a szerződéskötés napján az érvényben lévő házirendet ismerteti. A szülő aláírásával igazolja, hogy azt megismerte és elfogadja.

**Az érdekvédelmi jogokkal kapcsolatos szabályok**

Családi Bölcsődénkben érdekképviseleti fórum működik, melynek tagjai a Családi Bölcsőde hálózat koordinátora, a Családi Bölcsőde vezetője, és a gyermekek szülei közül két fő.

A fórum feladatai:

* megvizsgálja az elé terjesztett panaszokat
* dönt a hatáskörébe tartozó ügyekben
* intézkedéseket kezdeményezhet a fenntartónál, ill. az ellenőrzést ellátó szerveknél
* véleményt nyilváníthat, javaslatot tehet a gyermekeket érintő ügyekben

Az érdekképviseleti fórum évente ülésezik, a döntéseket a tagok többségének egyetértésével hozza meg, egyszerű szótöbbséggel. A fórum akkor határozatképes, ha a tagok 2/3-a jelen van. A fórum a hozzá benyújtott panaszt megvizsgálja, és az eredményről 15 napon belül tájékoztatást ad. A faliújságra ki van függesztve a gyermekjogi képviselő neve, elérhetősége.

**11. Az igénybevevők és a személyes gondoskodást végző személyek jogainak védelmével kapcsolatos szabályok**

Az ellátást igénybe vevőknek joga van:

* A szolgáltatásokat teljes körűen igénybe venni, egyéni bánásmódban részesülni.
* Joga van minden fontos kérdésekben a tájékoztatáshoz, adatai védelméhez, a nyilvántartásba, dokumentumokba való betekintéshez.
* Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.
* A szolgáltatás vezetője köteles biztosítani, hogy az ellátott adataihoz, a vezetett nyilvántartásokhoz illetéktelen személy ne jusson hozzá.
* Az ellátást igénybe vevők, az ellátást nyújtó kötelezettségszegése és a szolgáltatás igénybevételével kapcsolatos problémák esetén panasszal élhetnek, melyet a szolgáltatás vezetőjéhez lehet szóban vagy írásban benyújtani. Az írásban beadott panasz kezelése….egyéni vagy ha egy javaslat, észrevétel több szülőt érint.
* Gyermekjogi képviselő neve, elérhetősége közzététele, tájékoztatás a vele kapcsolatos jogorvoslati lehetőségről.

A Családi Bölcsődében dolgozók számára biztosítandó:

* Az egészséges és biztonságos munkavégzéshez szükséges törvényi előírásoknak megfelelő munkafeltételeket.
* A munkatársaknak joga van véleménye kinyilvánítására, munkája elismerésére.
* Megkapni a munkavégzéssel kapcsolatos megbecsülést.
* Emberi méltóságukat és személyiségi jogaik tiszteletben tartását.
* Segítséget szakmai tudásuk gyarapításához.

**12. A szolgáltatást nyújtók folyamatos szakmai felkészültsége biztosítása**

Családi Bölcsődénk dolgozóinak képzését, önképzését a változó feltételek, és az egyre megújuló kihívások miatt kiemelt fontosságúnak tartjuk. Szakmai tapasztalatcserére lehetőségünk van a havi rendszerességgel tartandó esetmegbeszélés során.

1. **A Családi Bölcsőde hálózat működése**

A Pécsi Többcélú Kistérségi Társulás 2004. január 1-én alakult meg, 39 település csatlakozásával. 2013 Július 01-től Pécsi Többcélú Agglomerációs Társulásként folytatja működését. A Társulás célja hogy a közszolgáltatások, ezen belül a szociális és gyermekvédelmi ellátások térségi szintű szervezésével a szolgáltatásokat mind gazdaságosabban, mind hatékonyabban és magasabb színvonalon tudja ellátni összehangolva a területfejlesztési feladatokkal.

Pécs, mint megyeszékhely és Kozármisleny kivételével jellemzően kis és aprófalvas települések találhatók a térségben.

A Pécsi Többcélú Agglomerációs Társulás szolgáltatásfejlesztési koncepciójában prioritásként a településszintű feladatellátást helyezte előtérbe. A települések többségében a kisgyermekek napközbeni ellátását biztosító szolgáltatások hiányoznak leginkább.

Az 1997. évi törvény a gyermekek védelméről és a gyámügyi igazgatásról, rendszerbe foglalta a gyermekek védelmét, helyi ellátórendszerének kiépítését és kötelező működtetését az önkormányzatok számára; a területen élő gyermekek ellátásának a megszervezését; a személyes gondoskodást nyújtó alapellátások keretében a gyermekjóléti szolgáltatás, illetve a gyermekek napközbeni ellátását.

A szociális alapszolgáltatás és a gyermekvédelem intézményrendszerének kiépítésekor a településen belüli normativitás elvére alapoztunk. A szolgáltatás kiépítését a helyi szociálpolitikára tudjuk alkalmazni úgy, hogy a jobban áttekinthető, kisebb közösségekben pontosabban meghatározhatóak a rászorultsági szintek, mely kijelöli a lakosság bizonyos csoportjait, illetve azokat az élethelyzeteket, amelyek feltétlenül önkormányzati segítségnyújtást provokálnak.

A helyi szociálpolitika kiszámíthatóbbá teszi az ellátásokat, növeli a településen belüli szolidaritást, ugyanakkor a célcsoportok helyes kiválasztása esetén jól finanszírozható. Fontos számunkra a családban gondolkodás elve, szolgáltatásaink komplexitásában a család válik a szociálpolitika alanyává. A családot, mint a társadalom alapegységét több deprivációs tényező érintheti. Célunk ezeket külön-külön is számba venni és lehetőség szerint olyan segítséget nyújtani, melynek hatására ezek összességükben orvosolhatók.

Cél a család életkörülményeinek általános javítása. A családban való gondolkodás elvét leginkább éppen a komplexitás elvének érvényesítésével tudjuk megvalósítani, de szerepet játszik munkánkban a felelősség megosztásának elve is.

**14.A hálózati működés szakmai alapelvei, szabályai**

**Alapelvek**

A Családi Bölcsőde egy speciális ellátási forma. Sokkal rugalmasabban tud alkalmazkodni a családok igényeihez, a településen végbemenő változásokhoz, akár méreténél fogva akár szemléletmódját tekintve. Pótolja a bölcsődék hiányát részben Pécsett, illetve azokon a kistelepüléseken, ahol ilyen intézmény az alacsony gyermeklétszám miatt nem üzemeltethető. A Családi Bölcsődék működtetése segítheti a falusi óvodák és iskolák gyermekmegtartó képességét, csökkentheti az elvándorlási kedvet.

A Családi Bölcsődék segíthetik az esetleges negatív családi szocializációs minták ellensúlyozását, mely a későbbi szocializációs zavarok megelőzését is szolgálja. A kis létszámú csoportok lehetővé teszik az egyéni szükségletek és igények figyelembe vételét, nyitvatartási idejük rugalmasan tud alkalmazkodni a szülők elfoglaltságához.

**A** Családi Bölcsődék hálózati szinten történő működtetése olyan szakmai támogatást jelent az egyes telephelyek számára, ami elengedhetetlen az egységes keretek, szabályok kialakításához, a szakmai munka, folyamatos fejlesztéséhez. A működtetéssel járó feladatok központi koordinálása tehermentesíti az egyes telephelyeken dolgozó szolgáltatásnyújtót, így teljes munkaidejét a gyermekek ellátására, illetve az ezzel kapcsolatos feladatok elvégzésére fordíthatja.

A szolgáltatás ellenőrzöttebb, ugyanis a szakmai koordinátor alkalmazásával biztosítottabbá válik a szakmai munka megfelelő színvonala.

A Családi Bölcsődében dolgozók számára a hálózati működés segít egy kooperáló szakmai közösség kialakításában, amely a rendszeres esetmegbeszélések során növeli a szakmai munka hatékonyságát, bővíti a problémamegoldó technikák körét és csökkenti a kiégés veszélyét.

A településeken működő családi bölcsődék szociális és értékteremtő szerepet töltenek be.

A hálózati működés lehetőséget teremt a térségben az együttműködés kiépítésére, szakmai műhelymunkák, konferenciák szervezésére, tanfolyamok indítására.

**A hálózaton belüli feladatok megoszlása:**

**Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: Működtető)** segítséget nyújt a kapcsolat felvételében és fenntartásában, az igények és az ellátás összehangolásában, az ellátást igénybevevők és a szolgáltatást nyújtó telephelyek között.

* **Szülőkkel való kapcsolat**
* szolgáltatás reklámja
* jól definiált „hitvallás”, már a kezdet kezdetén orientálja a szülőket
* hiánypótló szolgáltatás a bölcsőde illetve óvoda helyett
* alapos igényfelmérés
* szülők találkozhatnak a gondozókkal, meggyőződhetnek a személyes szimpátiájukról
* az eltérő szellemiségű családok összehangolása úgy, hogy maximálisan tartsa tiszteletben az életvitelbeli különbségeket
* ne legyen éles kontraszt a család és a működtető értékrendje között
* a szolgáltatást nyújtó és a szolgáltatást igénybevevők között rendkívül fontos, hogy harmonikus kapcsolat alakuljon ki.
* fontos a kezdet kezdetén pontosan megfogalmazott megállapodás, a szülőkkel kötött megállapodás lefekteti azokat az alapelveket, melyek megkönnyítik a további együttműködést
* a kapcsolat kezdetén tisztázni kell a kompetenciahatárokat

**A kapcsolat szempontjából a Működtetőnek egyik legfontosabb alapelve: a szülők elsődleges szerepét elismerő együttműködés.**

* **Külső kapcsolatok építése**
* a területileg illetékes gyámhivatallal szakmai kapcsolat fenntartása, amelynek tartalma, a hálózat működésével kapcsolatos lényeges döntéseket megelőző folyamatos konzultáció;
* a Családi Bölcsőde hálózat ellátási területén lévő önkormányzatokkal való folyamatos együttműködés a szolgáltatás fejlesztése érdekében;
* az észlelő és jelzőrendszeri tagokkal való kapcsolatfelvétel, folyamatos együttműködés;
* Baranya Megyei Kormányhivatal Gyámügyi és Igazságügyi Főosztály Szociális és Gyámügyi Osztályával, valamint a Baranya Megyei Kormányhivatal Népegészségügyi Főosztályával, valamint a Szociális és Gyermekvédelmi Főigazgatósággal fontos a jó szakmai együttműködés.

**Szakmai tanácsadás, támogatás, értékelés**

* a Működtető a hálózatban működő Családi Bölcsődék szakmai munkáját folyamatosan figyelemmel kíséri, a telephelyen dolgozó gondozók számára folyamatos szakmai tanácsadást nyújt;
* ellenőrzi, és évente egyszer értékeli a hálózat egészének, ezen belül az egyes telephelyek szakmai munkáját, a szakmai program végrehajtását, a gazdálkodás szabályszerűségét;
* gondoskodik az érdekképviseleti fórum megalakításáról.

**Infrastruktúra, működési engedélyek, fenntartás**

**A Pécsi Többcélú Agglomerációs Társulás, mint Fenntartó feladata:**

* megállapítja a tárgyévi intézményi térítési díjat;
* felelős az alap normatíva igényléséért, elszámolásáért;
* felelős a telephelyek működési engedélyéért, azok módosításáért, illetve visszavonásáért;
* feladatának tekinti a működést segítő pályázatokon való részvételt, valamint a hálózat munkáját segítő web felület működtetését.

**A Működtető feladata**:

* annak biztosítása, hogy a keretei között működő egyes telephelyeken a Családi Bölcsődék infrastrukturális elvárásainak megfelelő otthonos, családias környezetben történjen a szolgáltató tevékenység;
* az alap normatíva igényléséhez adatokat szolgáltat, felelős a célszerinti felhasználásáért;
* megállapítja a tárgyévi személyi térítési díjat, erről értesítést küld az ellátottaknak,
* térítési díjat szedhet;
* a hálózat egészére vonatkozóan gazdálkodik;
* gyakorolja a munkáltatói jogkört a szolgáltatást nyújtó munkatársak felett, akik az egyes telephelyek szakmai programja alapján a közalkalmazotti kinevezésnek és munkaköri leírásnak megfelelően végzik a feladataikat;
* elkészíti, illetve jóváhagyatja a hálózat szervezeti és működési szabályzatát, illetve a Családi Bölcsődék szakmai programját;
* felelős a telephelyek szakmai színvonaláért, ennek biztosítása érdekében a székhelyen koordinátort alkalmaz.

**A Működtető és a Fenntartó közös feladata:**

* éves költségvetést készít;
* biztosítja a jogszabályoknak megfelelő pénzügyi adminisztrációt;
* minden telephelyen biztosítja a működési engedélyhez szükséges feltételek meglétét (szakmai program, személyi és tárgyi feltételek, ingatlan bérlése, helyettesítés, stb.)

**15.A hálózati koordinátor feladatai**

A hálózati működtetéshez elengedhetetlen a Családi Bölcsőde koordinátor foglalkoztatása, aki folyamatos szakmai konzultációt tart az egyes telephelyeken dolgozó szakembereknek, és segíti őket a problémáik megoldásában. Olyan szemlélet kialakítását valósítja meg, melyben a Családi Bölcsődék az adott településen nemcsak önmagukban létező gyermekek napközbeni ellátását biztosító szolgáltatók, hanem a helyi közösségbe integrálódó szakmai szervezetek is egyben.

Koordinátor szakmai végzettsége: Családi Bölcsőde működtetéséhez szükséges jogszabályban meghatározott tanúsítvány, szociálpedagógus.

A szakmai munka folyamatos figyelemmel kísérése:

* havi rendszerességgel látogatja a Családi Bölcsődéket;
* havi rendszerességgel esetmegbeszélőt tart;
* segít az adminisztrációban;
* szakmai konzultációt tart;
* szakmai továbbképzéseket szervez.

A telephelyen dolgozó gondozók számára szakmai tanácsadás:

* gyermekekkel kapcsolatos problémák kezelésében;
* szülőkkel kapcsolatos problémák kezelésében;
* kompetenciahatárok betartásában;
* megfelelő szakemberek felkutatásában.
* társintézményekkel kapcsolatban segíti a közvetítést;

Kapcsolat az ellátást igénybevevőkkel:

* részt vesz a szülői fórumokon;
* segíti a szülők és gondozók közötti harmonikus viszony kiépítését.

Segítség az igények és az ellátás összehangolásában:

* kérdőíveket készít, mellyel méri az elégedettséget;
* az igények változására rugalmasan reagál, a Családi Bölcsődék méretéből adódóan gyors változásokat kezdeményez, amennyiben igény van rá.

Figyelemmel kíséri a Családi Bölcsőde, szolgáltatók részére szervezett továbbképzési lehetőségeket, a szakmai napok időpontjait és helyét, hogy a szolgáltatónak lehetősége legyen ezeken részt venni.

Segítség a helyettesítésben:

* szervezi a Családi Bölcsődék helyettesítési rendjét;
* a hálózatban működő Családi Bölcsődéket egy állandó helyettes munkatárs segíti a helyettesítésben.

Segíti a fenntartót a Családi Bölcsőde hálózat munkáját bemutató anyagok, jelentések elkészítésében, a szolgáltatás elterjesztésében, a szolgáltatásnak a felhasználói igényekhez való igazodásában.

**Mellékletek:**

* a megállapodás tervezete (Gyvt. 32. §)

Készítette: ………………………………………………………..

 szolgáltatást nyújtó személy

 ………………………………………………………..

 hálózati koordinátor

A szakmai program 2017. december 05-től érvényes.

Jóváhagyta:

Új Orsolya

 intézményvezető

**Záradék:**

A Szakmai Programot a Pécsi Többcélú Agglomerációs Társulás Társulási Tanácsa a 2017. december 05-i ülésén jóváhagyta, a határozat száma /2017. (12.05.)

 Pfeffer József

 elnök